Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2013/006 PL/Fiat Auto Poland S.A. από την Πολωνία) /* COM/2014/0699 final */





ΑΙΤΙΟΛΟΓΙΚΗ ΕΚΘΕΣΗ Το άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020[1] προβλέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ), στο πλαίσιο του μέγιστου ετήσιου ποσού των 150 εκατ. ευρώ (τιμές του 2011), πέραν των ποσών για τους αντίστοιχους τομείς του δημοσιονομικού πλαισίου. Οι κανόνες που εφαρμόζονται στις συνεισφορές του ΕΤΠ για τις αιτήσεις που υποβάλλονται έως τις 31 Δεκεμβρίου 2013 καθορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση[2]. Στις 29 Ιουλίου 2013 η Πολωνία υπέβαλε την αίτηση EGF/2013/006 PL/Fiat Auto Poland για χρηματοδοτική συνεισφορά από το ΕΤΠ, ύστερα από απολύσεις που πραγματοποιήθηκαν στην επιχείρηση Fiat Auto Poland και σε 21 προμηθευτές της στην Πολωνία. Ύστερα από προσεκτική εξέταση της αίτησης, η Επιτροπή συμπέρανε, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι χρηματοδοτικής συνεισφοράς στο πλαίσιο του εν λόγω κανονισμού. ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ Βασικά στοιχεία: || Αριθ. αναφοράς ΕΤΠ || EGF/2013/006 Κράτος μέλος || Πολωνία Άρθρο 2 || α) Κύρια επιχείρηση || Η Fiat Auto Poland S.A. Προμηθευτές και παραγωγοί επόμενου σταδίου || 21 Περίοδος αναφοράς || 21.1.2013 – 21.5.2013 Ημερομηνία έναρξης των εξατομικευμένων υπηρεσιών || 21.1.2013 Ημερομηνία εφαρμογής || 21.1.2013 Απολύσεις πριν και μετά την περίοδο αναφοράς || 0 Απολύσεις κατά τη διάρκεια της περιόδου αναφοράς || 1 079[3] Σύνολο επιλέξιμων απολύσεων || 1 079 Απολυμένοι εργαζόμενοι που αναμένεται να συμμετάσχουν στα μέτρα || 777 Δαπάνες για τις εξατομικευμένες υπηρεσίες (σε ευρώ) || 2 506 220 Δαπάνες για τη χρήση του ΕΤΠ[4] (σε ευρώ) || 13 000 Δαπάνες για τη χρήση του ΕΤΠ (%) || 0,52 Συνολικός προϋπολογισμός (σε ευρώ) || 2 519 220 Συνεισφορά του ΕΤΠ (50 %) (σε ευρώ) || 1 259 610 1. Η αίτηση υποβλήθηκε στην Επιτροπή στις 29 Ιουλίου 2013 και συμπληρώθηκε με πρόσθετες πληροφορίες έως τις 16 Ιουνίου 2014. 2. Η αίτηση πληροί τους όρους για παρέμβαση του ΕΤΠ, που αναφέρονται στο άρθρο 2 στοιχείο α) του κανονισμού (ΕΚ) αριθ. 1927/2006, και υποβλήθηκε εντός της προθεσμίας των 10 εβδομάδων η οποία προβλέπεται στο άρθρο 5 του εν λόγω κανονισμού. Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης 3. Προκειμένου να αποδείξει τη σχέση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, η Πολωνία υποστηρίζει ότι η ευρωπαϊκή αυτοκινητοβιομηχανία έχει χάσει μερίδιο της αγοράς από το 2007[5]. Το εν λόγω έτος παραγωγής επιβατικών αυτοκινήτων στην Ευρώπη αντιπροσώπευε το 32,2 % της παγκόσμιας παραγωγής, ενώ το 2012 ανερχόταν σε 23,2 %[6]. Ο αιτών προσθέτει ότι, ενώ η παγκόσμια παραγωγή αυξήθηκε κατά 5,3 % από το 2011 έως το 2012, η παραγωγή της ΕΕ των 27 μειώθηκε κατά 7 % κατά την ίδια περίοδο[7]. Σύμφωνα με τις πολωνικές αρχές, η κατάσταση ήταν ακόμη χειρότερη σε εθνικό επίπεδο, όπου ο όγκος της παραγωγής μειώθηκε σχεδόν κατά το ένα τρίτο το 2012 σε σύγκριση με τα επίπεδα του 2011[8]. Εξέλιξη της παραγωγής επιβατικών αυτοκινήτων Πηγή: OICA 4. Ο αντίκτυπος της παγκοσμιοποίησης επιδεινώθηκε από τις επιπτώσεις της χρηματοπιστωτικής κρίσης, η οποία έχει μειώσει τις πωλήσεις νέων επιβατικών αυτοκινήτων στην ΕΕ στο χαμηλότερο επίπεδο από τότε που άρχισαν οι καταγραφές. Ενώ η ζήτηση νέων οχημάτων μειώθηκε κατά 8,7 % στην ΕΕ- 27, οι παγκόσμιες πωλήσεις αυτοκινήτων σημείωσαν αύξηση 5,1 % το 2012. 5. Ο αιτών παρουσιάζει την αντιστοιχία μεταξύ της μείωσης των επιπέδων της απασχόλησης και της παραγωγής αυτοκινήτων στην Fiat Auto Poland. Η μονάδα παραγωγής στην πόλη Tychy προσέλαβε 6 422 εργαζομένους το 2009 προκειμένου να παράγουν 606 000 αυτοκίνητα[9], ενώ το 2012 η παραγωγή ανήλθε σε 361 000 μονάδες με 4 882 εργαζόμενους. Κατά την περίοδο 2009-2013, ενώ η παραγωγή μειώθηκε κατά 56 %, η απασχόληση μειώθηκε μόνον κατά 46 %. Στην Fiat Auto Poland η μείωση της απασχόλησης είναι, ως εκ τούτου, λιγότερο έντονη από τη μείωση της παραγωγής. Αυτό επιτεύχθηκε επειδή το εργοστάσιο λειτουργούσε με δύο βάρδιες αντί τρεις που αποτελεί τη συνήθη πρακτική. Οι πολωνικές αρχές παρέχουν επίσης στοιχεία στη Eurostat σχετικά με την κατάσταση της απασχόλησης στον τομέα της αυτοκινητοβιομηχανίας, όπου παρατηρείται συνεχής πτώση. Η απασχόληση στην αυτοκινητοβιομηχανία στην ΕΕ των 27 στο τέλος του 2009 ήταν κατά 12 % χαμηλότερη από ό, τι στις αρχές του 2008. 6. Αυτή η πτωτική τάση του μεριδίου αγοράς της ΕΕ στα επιβατηγά αυτοκίνητα καθώς και τις πωλήσεις των επιβατικών αυτοκινήτων επιβεβαιώνεται από την τελική έκθεση της ομάδας CARS 21[10], που δημοσιεύτηκε στις 6 Ιουνίου 2012. Η τάση αυτή προβλέπεται να συνεχιστεί, καθώς οι συνολικές πωλήσεις αναμένεται να αυξηθούν κατά περισσότερο από 10 % το 2020 σε σύγκριση με το 2008, ως αποτέλεσμα της αύξησης του αριθμού των αυτοκινήτων που πωλούνται στις αναδυόμενες αγορές. 7. Μέχρι σήμερα, στον τομέα της αυτοκινητοβιομηχανίας έχουν υποβληθεί 21 αιτήσεις στο ΕΤΠ, από τις οποίες οι 12 βασίζονται στην εμπορική πτυχή της παγκοσμιοποίησης ενώ οι υπόλοιπες 9 βασίζονται στο κριτήριο της κρίσης. Αποδείξεις για τον αριθμό των απολύσεων και συμμόρφωση προς τα κριτήρια του άρθρου 2 στοιχείο α) 8. Η Πολωνία υπέβαλε την παρούσα αίτηση με βάση τα κριτήρια παρέμβασης του άρθρου 2 στοιχείο α) του κανονισμού (ΕΚ) αριθ. 1927/2006, βάσει των οποίων απαιτούνται τουλάχιστον 500 απολύσεις σε χρονικό διάστημα τεσσάρων μηνών σε επιχείρηση κράτους μέλους, στις οποίες περιλαμβάνονται απολύσεις εργαζομένων από τους προμηθευτές της και παραγωγοί των επόμενων σταδίων του προϊόντος. 9. Ο αιτών εξηγεί ότι η Fiat Auto Poland άρχισε τις απολύσεις εργαζομένων τον Ιούνιο του 2012 στο εργοστάσιο της Tychy. Δεδομένου ότι οι εν λόγω απολύσεις δεν θεωρήθηκαν ομαδικές απολύσεις, η επιχείρηση δεν έχει την υποχρέωση να τις κοινοποιήσει προς τον οργανισμό απασχόλησης και οι απολύσεις αυτές δεν περιλαμβάνονται στην αίτηση του ΕΤΠ. Η Fiat Auto Poland πληροφόρησε τις πολωνικές αρχές ότι 1 450 εργαζόμενοι θα απολύονταν κατά το πρώτο τρίμηνο του 2013. Αυτό είχε σημαντικό αντίκτυπο στην περιφερειακή αγορά εργασίας, ιδίως στην απασχόληση στους 77 προμηθευτές της Fiat Auto Poland, οι οποίοι κλήθηκαν να εκτιμήσουν τις δευτερογενείς επιπτώσεις στις δραστηριότητές τους και τις ενδεχόμενες συνέπειες της μείωσης του μεγέθους τους. Η αίτηση αναφέρει τον τελικό αριθμό των 829 απολύσεων στην επιχείρηση Fiat Auto Poland και 250 απολύσεων από 21 προμηθευτές και παραγωγούς των επόμενων σταδίων. Οι απολύσεις πραγματοποιήθηκαν κατά τη διάρκεια της τετράμηνης περιόδου αναφοράς από τις 21 Ιανουαρίου 2013 έως τις 21 Μαΐου 2013. Οι πολωνικές αρχές επεσήμαναν ότι οι πληροφορίες που περιλαμβάνονται σε αίτηση ΕΤΠ βασίζονται στον αριθμό των εγγεγραμμένων στον οργανισμό απασχόλησης και ότι, σύμφωνα με τα στοιχεία αυτά, θεωρούν ότι οι 829 απολύσεις στον τομέα της Fiat Auto Poland και οι 250 απολύσεις στον τομέα των προμηθευτών της είναι επιλέξιμες για τους σκοπούς της αίτησης ΕΤΠ. Η προσέγγισή τους ήταν να περιληφθούν στην αίτηση του ΕΤΠ οι απολυμένοι που ήταν εγγεγραμμένοι στον οργανισμό απασχόλησης, για τον λόγο αυτό ο αριθμός των ατόμων που περιλαμβάνονται στην αίτηση είναι χαμηλότερος από τον αριθμό που είχαν δώσει αρχικά η Fiat Auto Poland και οι προμηθευτές. 10. Οι απολύσεις υπολογίζονται από την ημερομηνία της ντε φάκτο καταγγελίας της σύμβασης εργασίας πριν από τη λήξη της, σύμφωνα με τη δεύτερη περίπτωση της δεύτερης παραγράφου του άρθρο 2 του κανονισμός (ΕΚ) αριθ. 1927/2006. Εξήγηση της απρόβλεπτης φύσης των εν λόγω απολύσεων 11. Οι πολωνικές αρχές υποστηρίζουν ότι η απόφαση να διακόψουν την παραγωγή της Panda Classic στη μονάδα της Tychy δεν ήταν αναμενόμενη, μολονότι η κατασκευή επιβατικών αυτοκινήτων στην εν λόγω μονάδα είχε υποβληθεί σε διαδικασία σμίκρυνσης από το 2009, όταν η εγκατάσταση παρήγαγε 606 000 οχήματα, παραγωγή η οποία μειώθηκε σε 300 000 το 2012 και σε κάτω από 250 000 σε 2013[11]. Η Fiat Auto Poland υπέστη τις συνέπειες της μείωσης του μεριδίου της αγοράς του τομέα της αυτοκινητοβιομηχανίας της ΕΕ και της αυξανόμενης δημοτικότητας των ασιατικών αυτοκινήτων. Αυτή η μείωση του επιπέδου παραγωγής σε συνδυασμό με την κρίση της αυτοκινητοβιομηχανίας στην ΕΕ είχε αρνητικό αντίκτυπο στην απασχόληση στη μονάδα Tychy, η οποία πραγματοποιούσε σταθερά μειώσεις προσωπικού από το 2009. 12. Η εταιρεία προσπάθησε να προσαρμόσει την παραγωγή της στη ζήτηση της αγοράς και να βελτιστοποιήσει τον αριθμό του εργατικού δυναμικού προκειμένου να παραμείνει ανταγωνιστική και να βελτιώσει τις πιθανότητες να επιλεγεί ως κατασκευαστής των νέων μοντέλων αυτοκινήτων. Για τον λόγο αυτό, η αναγγελία ότι θα απολύονταν 1 450 εργαζόμενοι αιφνιδίασε εκείνους που ενδεχομένως θα θίγονταν. Ο όμιλος αποφάσισε να μεταφέρει την παραγωγή του Panda Classic στην Καμπανία της Ιταλίας από τον Ιανουάριο του 2013[12]. Πέραν της απόφασης αυτής, στον όμιλο είχε ήδη ανατεθεί η κατασκευή της νέας γενιάς του μοντέλου Panda στην εν λόγω εγκατάσταση με σκοπό τη δημιουργία θέσεων απασχόλησης στη χώρα προέλευσής του. Για τον λόγο αυτό μειώθηκαν οι βάρδιες στη μονάδα του Tychy και ελήφθη η απόφαση να απολυθεί μεγάλο μέρος του προσωπικού. Το Eurofound[13] κατέγραψε την τάση επανεγκατάστασης ορισμένων εταιρειών που επανέφεραν ορισμένες θέσεις εργασίας στις χώρες καταγωγής τους το 2013. 13. Στις 20 Δεκεμβρίου 2012 η Fiat Auto Poland κατέληξε σε συμφωνία με τα συνδικάτα με την οποία καθορίζονται τα κριτήρια που θα χρησιμοποιηθούν για την επιλογή των εργαζομένων που θα απολυθούν και συμφώνησε σχετικά με τα κίνητρα που θα δώσει τους εργαζομένους οι οποίοι συμφώνησαν να εγκαταλείψουν την επιχείρηση οικειοθελώς. 14. Η κατάσταση στην Fiat Auto Poland επίσης δεν ήταν αναμενόμενη από τους προμηθευτές που δεν μπόρεσαν να προετοιμαστούν για τον περιορισμό της δραστηριότητας. Ως αποτέλεσμα, οι προμηθευτές προέβησαν σε μειώσεις των θέσεων εργασίας. 15. Από τους 1 450 εργαζόμενους στην Fiat Auto Poland που απολύθηκαν κατά την περίοδο αναφοράς, οι 829 έχουν εγγραφεί στον οργανισμό απασχόλησης και, ως εκ τούτου, περιλαμβάνονται στην αίτηση του ΕΤΠ. Προσδιορισμός των επιχειρήσεων που προβαίνουν σε απολύσεις και των εργαζομένων που δικαιούνται βοήθεια 16. Η αίτηση αφορά 1 079 απολύσεις, δηλαδή 829 εργαζόμενους που απολύθηκαν από την Fiat Auto Poland και 250 εργαζομένους που απολύθηκαν από τους προμηθευτές (βλέπε πίνακα). Προμηθευτές της Fiat Auto Poland και αριθμός απολύσεων Elektropoli galwanotechnika || 2 || Plastic Components and Modules Poland || 9 Delfo Polska S.A. || 89 || AURES Sp. z o.o. || 12 Fiat Powertrain Technologies Poland || 1 || Firma “OK” Maciej Bilnik || 2 Polmotors Sp. z o.o. || 1 || Sistema Poland Sp. z o.o. || 21 Sistema Poland Sp. z o.o. || 1 || Ceva Logistics Poland Sp. z o.o. || 4 Cornaglia Poland Sp. z o.o. || 1 || DP Metal Processing Sp. z o.o. || 1 Fastek Filing Polska Sp. z o.o || 2 || Nexteer Automotive Poland Sp. z o.o. || 2 DELPHI Poland S.A. || 1 || Proma Poland Sp. z o.o. || 3 Johnson Controls Intl || 23 || TRW Braking Systems Polska Sp. z o.o. || 69 Adler Polska Sp. z o.o. Bielsko Biała || 1 || Valeo Autosystem Sp. z o.o. || 4 Boryszew S.A. Oddział Maflow w Tychach || 1 || || Σύνολο προμηθευτών: 21 || Σύνολο απολύσεων: 250 || 17. Η κατανομή των εργαζομένων για τους οποίους ζητείται βοήθεια έχει ως εξής: Κατηγορία || Αριθμός || Ποσοστό Άνδρες || 602 || 77,5 Γυναίκες || 175 || 22,5 Πολίτες της ΕΕ || 777 || 100 Πολίτες τρίτων χωρών || 0 || 0 15-24 ετών || 19 || 2,4 25-54 ετών || 613 || 78,9 55-64 ετών || 145 || 18,7 Άνω των 64 ετών || 0 || 0 18. Υπάρχουν 6 εργαζόμενοι με μακροχρόνιο πρόβλημα υγείας ή με αναπηρία που θα συμμετάσχουν στα μέτρα. 19. Από πλευράς επαγγελματικών κατηγοριών, η κατανομή έχει ως εξής: Κατηγορία || Αριθμός || Ποσοστό Επαγγελματίες || 4 || 0,5 Τεχνικοί και λοιποί επαγγελματίες ενδιάμεσης βαθμίδας || 64 || 8,2 Εργαζόμενοι με καθήκοντα γραμματείας || 10 || 1,3 Τεχνίτες και εργάτες σε τεχνικά επαγγέλματα || 213 || 27,4 Χειριστές εγκαταστάσεων και μηχανών και εργάτες συναρμολόγησης || 477 || 61,4 Στοιχειώδη επαγγέλματα || 9 || 1,2 20. Σύμφωνα με το άρθρο 7 του κανονισμού (ΕΚ) αριθ. 1927/2006, η Πολωνία επιβεβαίωσε ότι η πολιτική της ισότητας μεταξύ γυναικών και ανδρών καθώς και η πολιτική κατά των διακρίσεων εφαρμόστηκαν και θα εξακολουθήσουν να εφαρμόζονται κατά τα διάφορα στάδια της εφαρμογής του ΕΤΠ και ιδίως όσον αφορά την πρόσβαση στο ΕΤΠ. Περιγραφή της θιγόμενης περιοχής και των αρχών και ενδιαφερόμενων μερών της 21. Η περιοχή την οποία αφορά η αίτηση καλύπτει την επαρχία Slaskian, με πρωτεύουσα την πόλη Katowice. Η εν λόγω επαρχία συνορεύει με τις πολωνικές επαρχίες Łódzkie στο Βορά, Świętokrzyskie στα Βορειοανατολικά, Małopolskie στα ανατολικά, και Opolskie, στα δυτικά και με τη Σλοβακία και την Τσεχική Δημοκρατία στο Νότο. Η Slaskie έχει συνολικό πληθυσμό περίπου 5 εκατομμυρίων, ο οποίος συγκεντρώνεται γύρω από τις πόλεις Katowice, Częstochowa, Sosnowiec, Gliwice, Bytom, Zabrze και Bielsko-Biała. 22. Η Slaskie έχει μακρά και πλούσια βιομηχανική παράδοση, μεταξύ άλλων και σε τομείς όπως η παραγωγή ηλεκτρικής ενέργειας ή η παραγωγή αυτοκινήτων, και είναι επίσης πλούσια σε ανόργανα στοιχεία. 23. Ο μεγαλύτερος αριθμός απολύσεων πραγματοποιήθηκε στην περιφέρεια Bieruń και Lędzin, που περιλαμβάνει την πόλη Tychy, στις περιφέρειες Bielsko, Pszczyna, Częstochowa, Mikołów και ιδιαίτερα στις πόλεις Jaworzno, Sosnowiec και Mysłowice. 24. Η τοπική κυβέρνηση της Tychy, εκτός από τα γραφεία απασχόλησης στις πόλεις Tychy, Mikołów, Częstochowa, Sosnowiec, Jaworzno, Mysłowice, Pszczyna, Bielsko-Biała και Katowice θα συμμετάσχει στην παροχή υποστήριξης προς τους απολυμένους εργαζόμενους. 25. Όσον αφορά τους άλλους ενδιαφερόμενους, το Περιφερειακό Συμβούλιο Απασχόλησης, συμβουλευτικό συμβούλιο της επαρχίας Marshall σε θέματα απασχόλησης, καλύπτει τις ενώσεις εργοδοτών, την ακαδημαϊκή κοινότητα, τις συνδικαλιστικές οργανώσεις και τις ΜΚΟ. Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό ή εθνικό επίπεδο 26. Από το 2011 το ποσοστό ανεργίας στην επαρχία Slaskie έχει αυξηθεί[14]. Επιπλέον, έχει αυξηθεί ο αριθμός των εργαζομένων που επηρεάζονται από τις ομαδικές απολύσεις: το 2011 απολύθηκαν στο πλαίσιο ομαδικών απολύσεων 4 895 εργαζόμενοι και ο αριθμός αυτός αυξήθηκε σε 8 335 το 2012. 27. Τον Ιανουάριο του 2013, οι υπηρεσίες απασχόλησης ενημερώθηκαν ότι επρόκειτο να πραγματοποιηθούν 3 805 απολύσεις, συμπεριλαμβανομένων 3 309 εργαζομένων στον ιδιωτικό τομέα και 496 εργαζομένων στο δημόσιο τομέα. Ο αριθμός που αντιστοιχεί στον ιδιωτικό τομέα περιλαμβάνει τους απολυμένους εργαζόμενους της Fiat Auto Poland. 28. Οι πολωνικές αρχές τονίζουν τον αρνητικό αντίκτυπο που είχαν οι απολύσεις στην Fiat Auto Poland στην περιοχή γύρω από την πόλη Tychy, όπου οι πρώην απασχολούμενοι στην Fiat Auto Poland και στους προμηθευτές της αντιπροσωπεύουν το 1/10 όλων των ανέργων που κατοικούν στην εν λόγω περιοχή. Συντονισμένη δέσμη εξατομικευμένων υπηρεσιών προς χρηματοδότηση και λεπτομερής περιγραφή των εκτιμώμενων δαπανών, συμπεριλαμβανομένης της συμπληρωματικότητάς της με ενέργειες που χρηματοδοτούνται από τα διαρθρωτικά ταμεία 29. Όλα τα ακόλουθα μέτρα συνδυάζονται ώστε να δημιουργηθεί μια συντονισμένη δέσμη εξατομικευμένων υπηρεσιών με σκοπό την επανένταξη των απολυμένων εργαζομένων στην απασχόληση: – Κατάρτιση και κόστος που συνδέεται με την κατάρτιση: τα μέτρα αυτά περιλαμβάνουν το κόστος της κατάρτισης και άλλες δαπάνες που ενδέχεται να προκύψουν πριν και μετά τη συμμετοχή στην κατάρτιση, όπως ιατρικές και ψυχολογικές εξετάσεις, έξοδα συμμετοχής σε εξετάσεις για την απόκτηση πιστοποιητικών, διπλωμάτων ή επαγγελματικών τίτλων και αδειών που απαιτούνται για την άσκηση ορισμένων επαγγελμάτων. – Επιχειρηματική κατάρτιση: η δράση αυτή θα εξασφαλίσει τους συμμετέχοντες τις δεξιότητες που χρειάζονται για να ξεκινήσουν τη δική τους επιχείρηση. Τα μαθήματα κατάρτισης θα καλύπτουν θέματα όπως η ελεύθερη αγορά, οι διαδικασίες και οι απαιτήσεις για την έναρξη ανεξάρτητης δραστηριότητας, η προπαρασκευή επιχειρηματικών σχεδίων και η λογιστική. – Υποτροφίες κατάρτισης: στόχος του μέτρου αυτού είναι να εξασφαλίσει μια χρηματική αμοιβή για τη συμμετοχή των ανέργων σε δράσεις κατάρτισης. – Υποτροφίες πρακτικής άσκησης: στόχος του μέτρου αυτού είναι να εξασφαλίσει μια χρηματική αμοιβή για τη συμμετοχή των ανέργων σε δράσεις πρακτικής άσκησης στον χώρο εργασίας. Κατά τη διάρκεια αυτής της περιόδου θα λαμβάνουν ένα επίδομα ίσο προς το 120 % του επιδόματος ανεργίας. – Έξοδα πρακτικής άσκησης: το μέτρο αυτό θα καλύπτει τις ιατρικές εξετάσεις στις οποίες υποβάλλονται οι εργαζόμενοι που συμμετέχουν σε πρακτική άσκηση. – Εργασίες παρέμβασης: παρέχεται στους εργοδότες η δυνατότητα να προσλαμβάνουν άτομα που τους υποδεικνύουν οι τοπικές υπηρεσίες απασχόλησης. Εξασφαλίζεται στις επιχειρήσεις η κάλυψη ορισμένων από τις δαπάνες που συνδέονται με το μισθό του υπαλλήλου, όπως είναι οι εισφορές κοινωνικής ασφάλισης. Ο δυνητικός εργοδότης συνάπτει συμφωνία με τον οργανισμό απασχόλησης. Το μέτρο αποσκοπεί, κατά κανόνα, στη στήριξη των μακροχρόνια ανέργων, των ανέργων ηλικίας 50 ετών και άνω, των άνεργων με λίγα προσόντα, των άνεργων χωρίς επαγγελματική πείρα, των νέων έως 25 ετών, των ανύπαντρων μητέρων, των ατόμων με αναπηρία, των ατόμων που λαμβάνουν κοινωνική μέριμνα και των πρώην κρατουμένων. Στο πλαίσιο της παρούσας αίτησης, η Πολωνία επιθυμεί να εφαρμόσει αυτό το μέτρο ειδικά στους απολυμένους εργαζομένους ηλικίας άνω των 50 ετών. – Επιδοτήσεις για αυτοαπασχόληση: οι άνεργοι πρώην εργαζόμενοι της Fiat Auto Poland που επιθυμούν να ξεκινήσουν τη δική τους επιχείρηση θα λάβουν κεφάλαιο εκκίνησης έως 4 995 ευρώ. Αυτό θα καλύψει ορισμένα από τα έξοδα σύστασης, όπως η νομική βοήθεια, η αναζήτηση και την παροχή συμβουλών για την ίδρυση επιχειρήσεων. Οι συμμετέχοντες στη δράση αυτή υποβάλλουν αίτηση για επιχορήγηση και, εφόσον εγκριθεί και λάβουν την επιχορήγηση, μπορούν να αρχίσουν τη δραστηριότητα αυτοαπασχόλησης. Οι συμμετέχοντες θα καταγράφουν τις δαπάνες που πραγματοποιούν εντός δύο μηνών από τη χορήγηση της επιδότησης. Εάν ο συμμετέχων δεν τηρεί τις διατάξεις της σύμβασης ή αν η δραστηριότητα αυτοαπασχόλησης διαρκεί λιγότερο από 12 μήνες, τα κονδύλια πρέπει να επιστρέφονται στον οργανισμό απασχόλησης. Τα επιστρεφόμενα κονδύλια δεν θα αποτελούν επιλέξιμες δαπάνες στο πλαίσιο του ΕΤΠ και θα επιστρέφονται στην Ευρωπαϊκή Επιτροπή. – Κίνητρα πρόσληψης: το μέτρο αυτό ενθαρρύνει άλλους εργοδότες να προσλαμβάνουν πρώην εργαζόμενους της Fiat Auto Poland. Θα καταβάλλεται επιδότηση ύψους έως και 4 845 ευρώ στους εργοδότες που προσλαμβάνουν πρώην εργαζόμενους της Fiat Auto Poland για 24 μήνες. Το πρόγραμμα απευθύνεται σε εργοδότες που δεν αντιμετωπίζουν οικονομικές δυσκολίες και έχουν καταβάλει τις εισφορές κοινωνικής ασφάλισης που οφείλουν. Το γραφείο εργασίας ασκεί ρόλο διαμεσολαβητή, προτείνοντας τους πρώην εργαζομένους της Fiat Auto Poland που μπορούν να ανταποκριθούν καλύτερα στις ανάγκες του νέου εργοδότη. Στην περίπτωση που ο εργαζόμενος φεύγει για μια καλύτερη θέση εργασίας κατά τη διάρκεια των πρώτων 12 μηνών, θα πρέπει να αντικατασταθεί από άλλο πρώην εργαζομένου της Fiat Auto Poland. Εάν ο εργαζόμενος δεν αντικατασταθεί και το γραφείο εργασίας δεν μπορέσει να βρει άλλον κατάλληλο εργαζόμενο από την ομάδα, το ΕΤΠ θα καλύπτει μόνο ένα μέρος των εξόδων. 30. Οι δαπάνες για τη χρήση του ΕΤΠ που περιλαμβάνονται στην αίτηση, σύμφωνα με το άρθρο 3 του κανονισμού (EΚ) αριθ. 1927/2006, καλύπτουν προπαρασκευαστικές δραστηριότητες, δραστηριότητες διαχείρισης και ελέγχου, καθώς και δραστηριότητες ενημέρωσης και δημοσιότητας. 31. Οι εξατομικευμένες υπηρεσίες που παρουσίασαν οι πολωνικές αρχές αποτελούν ενεργητικά μέτρα για την αγορά εργασίας, στο πλαίσιο των επιλέξιμων ενεργειών που ορίζονται στο άρθρο 3 του κανονισμού (ΕΚ) αριθ. 1927/2006. Οι πολωνικές αρχές εκτιμούν ότι το συνολικό κόστος ανέρχεται σε 2 519 220 ευρώ, εκ των οποίων οι δαπάνες για τις εξατομικευμένες υπηρεσίες ανέρχονται σε 2 506 220 ευρώ ενώ οι δαπάνες για τη χρήση του ΕΤΠ ανέρχονται σε 13 000 ευρώ (0,52 % του συνολικού ποσού). Η συνολική συνεισφορά που ζητείται από το ΕΤΠ είναι 1.259.610 ευρώ (50 % του συνολικού κόστους). Δράσεις || Εκτιμώμενος αριθμός εργαζομένων για τους οποίους ζητείται βοήθεια || Εκτιμώμενο κόστος ανά δικαιούχο εργαζόμενο (σε ευρώ) || Συνολικό κόστος (ΕΤΠ και εθνική συγχρηματοδότηση) (σε ευρώ) Εξατομικευμένες υπηρεσίες (Άρθρο 3 πρώτο εδάφιο του κανονισμού (EΚ) αριθ. 1927/2006) Κατάρτιση και κόστος σχετικό με την κατάρτιση (koszty szkoleń zawodowych) || 389 || 453 || 176 217 Επιχειρηματική κατάρτιση (szkolenia z zakresu przedsiębiorczości) || 110 || 217 || 23 870 Υποτροφίες κατάρτισης (stypendia szkoleniowe) || 389 || 261 || 101 529 Υποτροφίες πρακτικής άσκησης (stypendia stażowe) || 48 || 1 910 || 91 680 Κόστος πρακτικής άσκησης (koszty stażowe − koszty badań lekarskich −) || 18 || 13 || 234 Εργασίες παρέμβασης (prace interwencyjne) || 120 || 1 381 || 165 720 Κατάρτιση με σκοπό την αυτοαπασχόληση. (środki na podjęcie działalności gospodarczej) || 189 || 4 995 || 944 055 Κίνητρα για προσλήψεις (dopłaty do zatrudnienia) || 207 || 4 845 || 1 002 915 Υποσύνολο εξατομικευμένων υπηρεσιών || || 2 506 220 Δαπάνες για τη χρήση του ΕΤΠ [άρθρο 3 τρίτο εδάφιο του κανονισμού (ΕΚ) αριθ. 1927/2006] Δραστηριότητες προετοιμασίας || || 2 000 Διαχείριση || || 3 000 Ενημέρωση και δημοσιότητα || || 5 000 Δραστηριότητες ελέγχου || || 3 000 Υποσύνολο δαπανών για την εφαρμογή του ΕΤΠ || || 13 000 Σύνολο εκτιμώμενων δαπανών || || 2 519 220 Συνεισφορά ΕΤΠ (50 % του συνολικού κόστους) || || 1 259 610 32. Η Πολωνία επιβεβαιώνει ότι τα μέτρα που αναφέρονται ανωτέρω είναι συμπληρωματικά προς τις ενέργειες που χρηματοδοτούνται από τα Διαρθρωτικά Ταμεία. Οι πολωνικές αρχές θα θεσπίσουν μέτρα για την αποφυγή διπλής χρηματοδότησης. Τόσο το ΕΚΤ όσο και το ΕΤΠ υλοποιούνται από τα επαρχιακά γραφεία εργασίας, και οι εν λόγω φορείς θα προσπαθήσουν να διαχωρίσουν τις δράσεις από οικονομική άποψη. Για να επιτευχθεί ο στόχος αυτός, τα γραφεία απασχόλησης βασίζονται σε ένα σύστημα παρακολούθησης για να διασφαλιστεί η διαφάνεια των ταμιακών ροών. Το σύστημα αυτό είναι σε θέση να διαχωρίσει τις δαπάνες οι οποίες στη συνέχεια θα καταλογιστούν στους λογαριασμούς ΕΤΠ. Ημερομηνία(-ες) κατά την οποία/τις οποίες ξεκίνησαν ή έχει προγραμματιστεί να ξεκινήσουν οι εξατομικευμένες υπηρεσίες για τους θιγόμενους εργαζομένους 33. Την 21η Ιανουαρίου 2013 η Πολωνία ξεκίνησε την παροχή εξατομικευμένων υπηρεσιών στους θιγόμενους εργαζομένους που περιλαμβάνονται στη συντονισμένη δέσμη μέτρων η οποία προτάθηκε για συγχρηματοδότηση από το ΕΤΠ. Η ημερομηνία αυτή, επομένως, αντιπροσωπεύει την αρχή της περιόδου επιλεξιμότητας για οποιαδήποτε βοήθεια ενδέχεται να χορηγηθεί από το EΤΠ. Διαδικασίες για τη διαβούλευση με τους κοινωνικούς εταίρους 34. Το Περιφερειακό Συμβούλιο Απασχόλησης συνεδρίασε παρουσία εκπροσώπου της Fiat Auto Poland. Κατά την εν λόγω συνεδρίαση προτάθηκε η δυνατότητα υποβολής αίτησης για χρηματοδότηση ΕΤΠ. Το Περιφερειακό Συμβούλιο Απασχόλησης παρέχει συμβουλές σχετικά με τη διαχείριση και την εφαρμογή του Εργατικού Ταμείου, από το οποίο προέρχεται η εθνική συγχρηματοδότηση. Για τον λόγο αυτό, το Περιφερειακό Συμβούλιο Απασχόλησης συμμετείχε στην προετοιμασία της αίτησης του ΕΤΠ και ο ρόλος του ήταν ζωτικής σημασίας για τη λήψη απόφασης σχετικά με το πακέτο των δραστηριοτήτων του έργου. 35. Κατά τη διάρκεια της υλοποίησης, το Περιφερειακό Συμβούλιο Απασχόλησης δεν παρεμβαίνει στα μέτρα αλλά μπορεί να διατυπώνει προτάσεις σχετικά με την κατανομή του Ταμείου Εργασίας στην περιοχή. 36. Οι πολωνικές αρχές επιβεβαίωσαν ότι πληρούνται οι απαιτήσεις που καθορίζονται στην ενωσιακή και εθνική νομοθεσία σχετικά με τις ομαδικές απολύσεις. Πληροφορίες σχετικά με τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις εργασίας 37. Όσον αφορά την τήρηση των κριτηρίων που προβλέπονται στο άρθρο 6 του κανονισμού (ΕΚ) αριθ. 1927/2006, στην αίτησή τους οι πολωνικές αρχές: · επιβεβαίωσαν ότι η χρηματοδοτική συνεισφορά του ΕΤΠ δεν αντικαθιστά μέτρα που αποτελούν ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων· · απέδειξαν ότι οι ενέργειες παρέχουν στήριξη σε μεμονωμένους εργαζόμενους και δεν πρόκειται να χρησιμοποιηθούν για την αναδιάρθρωση εταιρειών ή τομέων· · επιβεβαίωσαν ότι οι προαναφερόμενες επιλέξιμες ενέργειες δεν λαμβάνουν βοήθεια από άλλα χρηματοδοτικά μέσα της ΕΕ. Σύστημα διαχείρισης και ελέγχου 38. Η Πολωνία ενημέρωσε την Επιτροπή ότι η διαχείριση και ο έλεγχος της χρηματοδοτικής συνεισφοράς θα γίνεται από τους ίδιους φορείς που είναι αρμόδιοι για τα μέτρα του Ευρωπαϊκού Κοινωνικού Ταμείου. Διαχειριστική αρχή αρμόδια για την εφαρμογή του ΕΤΠ θα είναι το υπουργείο Γεωργίας και Αγροτικής Ανάπτυξης, και συγκεκριμένα το τμήμα για το Ευρωπαϊκό Κοινωνικό Ταμείο. Η Διαχειριστική Αρχή θα μεταβιβάσει ορισμένα από τα καθήκοντα στον ενδιάμεσο φορέα, στην Επαρχιακή Υπηρεσία Απασχόλησης στο Katowice. 39. Αρχή πληρωμών θα είναι η υπηρεσία της αρχής πληρωμών του υπουργείου Οικονομικών. 40. Η αρχή πιστοποίησης θα πρέπει να συσταθεί εντός της υπηρεσίας πιστοποίησης και ορισμού του υπουργείου Υποδομών και Ανάπτυξης, σε διαφορετικό τμήμα από τη διαχειριστική αρχή. 41. Το τμήμα για το ΕΚΤ και η υπηρεσία πιστοποίησης και ορισμού εποπτεύονται από δύο ανεξάρτητα μέλη της διοίκησης του υπουργείου. Η συνεισφορά του ΕΤΠ θα πιστώνεται σε χωριστό λογαριασμό του υπουργείου Οικονομικών που θα μεταφέρει τα κεφάλαια στο λογαριασμό εισοδήματος του κρατικού προϋπολογισμού. Η συγχρηματοδότηση για την υλοποίηση των δραστηριοτήτων θα προέλθει από εθνικούς πόρους, μεταξύ των οποίων και το ταμείο εργασίας. 42. Τα γραφεία απασχόλησης των περιφερειών (District Employment offices) τηρούν χωριστό μητρώο δαπανών. Μόλις ολοκληρωθεί η εκτέλεση, τα γραφεία απασχόλησης των περιφερειών (District Employment offices) υποβάλλουν αίτηση πληρωμής στο επαρχιακό γραφείο απασχόλησης, το οποίο θα εγκρίνει και θα υποβάλει την αίτηση πληρωμής προς την διαχειριστική αρχή. Η διαχειριστική αρχή υποβάλλει το πιστοποιητικό και δήλωση αιτιολόγησης των δαπανών στην Ευρωπαϊκή Επιτροπή. Η διαχειριστική αρχή θα διεξάγει επιθεωρήσεις για να ελέγξει την ορθή εφαρμογή των προβλεπόμενων διαδικασιών από τον ενδιάμεσο γορέα. Με τη σειρά του, ο ενδιάμεσος φορέας θα ελέγχει τη μέθοδο για την παροχή συνδρομής από τα τοπικά γραφεία εργασίας. Σύμφωνα με τα συστήματα ελέγχου, μόλις ληφθεί η απόφαση σχετικά με την επιστροφή στο πλαίσιο του ΕΤΠ, θα συμφωνηθεί ένα χρονοδιάγραμμα για τις επιθεωρήσεις. Στην περίπτωση που υπάρξουν παρατυπίες κατά την εφαρμογή των ενεργειών, οι Αρχές μπορεί να αποφασίσουν να κινήσουν πρόσθετες διαδικασίες ελέγχου. Χρηματοδότηση 43. Με βάση την αίτηση της Πολωνίας, η προτεινόμενη συνεισφορά του ΕΤΠ στη συντονισμένη δέσμη εξατομικευμένων υπηρεσιών (καθώς και στη δαπάνη για τη χρήση του ΕΤΠ) ανέρχεται σε 1 259 610 ευρώ, ποσό που αντιπροσωπεύει το 50 % του συνολικού κόστους. Η συνδρομή που προτείνει η Επιτροπή στο πλαίσιο του Ταμείου βασίζεται στις πληροφορίες που παρείχε η Πολωνία. 44. Το άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020[15] προβλέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ), στο πλαίσιο του μέγιστου ετήσιου ποσού των 150 εκατ. ευρώ (τιμές του 2011), πέραν των ποσών για τους αντίστοιχους τομείς του δημοσιονομικού πλαισίου. 45. Λαμβανομένου υπόψη του μέγιστου δυνατού ποσού χρηματοδοτικής συνεισφοράς από το ΕΤΠ, καθώς και του περιθωρίου για την ανακατανομή πιστώσεων, η Επιτροπή προτείνει την κινητοποίηση του ΕΤΠ για το συνολικό ποσό της αιτούμενης συνεισφοράς (259 610 ευρώ), ποσό που αντιπροσωπεύει το 50 % του συνολικού κόστους των μέτρων. 46. Η προτεινόμενη απόφαση για την κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως καθορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[16]. 47. Η Επιτροπή υποβάλλει χωριστά αίτηση μεταφοράς για να εγγραφούν στον προϋπολογισμό του 2014 ειδικές πιστώσεις ανάληψης υποχρεώσεων, όπως απαιτείται από το σημείο 13 της διοργανικής συμφωνίας της 2ας Δεκεμβρίου 2013. Πηγή πιστώσεων πληρωμών 48. Οι πιστώσεις που διατίθενται στη γραμμή του προϋπολογισμού για το ΕΤΠ στον προϋπολογισμό του 2014 θα χρησιμοποιηθούν για την κάλυψη του ποσού των 259 610 ευρώ. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2013/006 PL/Fiat Auto Poland S.A. από την Πολωνία) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου της 20ής Δεκεμβρίου 2006 σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[17], και ιδίως το άρθρο 12 παράγραφος 3, Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[18], και ιδίως το άρθρο 23 εδάφιο 2, Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[19], και ιδίως το σημείο 13, Έχοντας υπόψη την πρόταση της Ευρωπαϊκής Επιτροπής[20], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας. (2) Το άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020[21], επιτρέπει την κινητοποίηση του ΕΤΠ εντός του ετήσιου ορίου των 150 εκατομμυρίων ευρώ, η Πολωνία υπέβαλε αίτηση για την κινητοποίηση του ΕΤΠ, όσον αφορά τις απολύσεις στην επιχείρηση Fiat Auto Poland S.A. και σε 21 προμηθευτές και παραγωγούς των επόμενων σταδίων του προϊόντος, στις 29 Ιουλίου 2013, και τη συμπλήρωσε με πρόσθετες πληροφορίες έως τις 16 Ιουνίου 2014. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Η Επιτροπή προτείνει συνεπώς τη διάθεση ποσού ύψους 1 259 610 ευρώ. (3) Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Πολωνία, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 1 259 610 EUR σε πιστώσεις ανάληψης υποχρεώσεων και πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ L 347 της 20.12.2013, σ. 884. [2] ΕΕ L 406 της 30.12.2006, σ. 1. [3] Αριθμός απολυμένων εργαζομένων που έχουν εγγραφεί στον οργανισμό απασχόλησης [4] Σύμφωνα με το άρθρο 3 τρίτο εδάφιο του κανονισμού (ΕΚ) αριθ. 1927/2006. [5] http://www.acea.be/images/uploads/files/POCKET_GUIDE_13.pdf [6] http://www.acea.be/uploads/publications/POCKET_GUIDE_13.pdf [7] http://www.oica.net/wp-content/uploads/2013/03/cars-production-2012.pdf [8] http://www.oica.net/wp-content/uploads//cars-2012-2.pdf [9] http://www.eurofound.europa.eu/eiro/2010/05/articles/pl1005019i.htm [10] http://ec.europa.eu/enterprise/sectors/automotive/files/cars-21-final-report-2012_en.pdf [11] Η Πολωνία παρήγαγε 539 671 αυτοκίνητα το 2012 και 475 000 το 2013 (- 12,0 %), http://www.oica.net/wp-content/uploads//cars-2013.pdf. Η ΕΕ των 27 παρήγαγε το 2012 14.631.710 και το 2013 14.616.202 τα επιβατικά, αυτοκίνητα ήτοι — 0,1 %. [12] http://www.eurofound.europa.eu/emcc/erm/factsheets/23033/Fiat%20Auto%20Poland?template=searchfactsheets [13] http://www.eurofound.europa.eu/pubdocs/2013/80/en/1/EF1380EN.pdf [14] Το 2011 το ποσοστό ανεργίας ήταν ίσο με 10,2 %, το 2012 11,1 % ενώ το 2013 11,2 % σύμφωνα με τα αριθμητικά στοιχεία που περιέχονται στη σελίδα: http://katowice.stat.gov.pl/en/publications/folder/slaskie-in-numbers-2014,1,4.html [15] ΕΕ L 347 της 20.12.2013, σ. 884. [16] ΕΕ C 373 της 20.12.2013, σ. 1. [17] ΕΕ L 406 της 30.12.2006, σ. 1. [18] ΕΕ L 347 της 20.12.2013, σ. 855. [19] ΕΕ C 373 της 20.12.2013, σ. 1. [20] ΕΕ C […] της […], σ. […]. [21] ΕΕ L 347 της 20.12.2013, σ. 884.